CELEX: 32020R0478
Language: fi
Date: 2020-04-01 00:00:00
Title: Komission täytäntöönpanoasetus (EU) 2020/478, annettu 1 päivänä huhtikuuta 2020, unionin uuselintarvikeluettelon laatimisesta annetun täytäntöönpanoasetuksen (EU) 2017/2470 oikaisemisesta (ETA:n kannalta merkityksellinen teksti)

2.4.2020   
               
               
                  FI
               
               
                  Euroopan unionin virallinen lehti
               
               
                  L 102/1
               
            
         KOMISSION TÄYTÄNTÖÖNPANOASETUS (EU) 2020/478,
         annettu 1 päivänä huhtikuuta 2020,
         unionin uuselintarvikeluettelon laatimisesta annetun täytäntöönpanoasetuksen (EU) 2017/2470 oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 8 artiklan,
         sekä katsoo seuraavaa:
         
                     (1)
                  
                  
                     Asetuksen (EU) 2015/2283 8 artiklan mukaan komission piti laatia 1 päivään tammikuuta 2018 mennessä unionin luettelo uuselintarvikkeista, jotka on hyväksytty tai joista on annettu ilmoitus Euroopan parlamentin ja neuvoston asetuksen (EY) N:o 258/97 (2) nojalla.
                  
               
                     (2)
                  
                  
                     Komission täytäntöönpanoasetuksella (EU) 2017/2470 (3) perustettiin unionin luettelo uuselintarvikkeista, jotka on hyväksytty tai joista on annettu ilmoitus asetuksen (EY) N:o 258/97 mukaisesti.
                  
               
                     (3)
                  
                  
                     Komission täytäntöönpanoasetuksella (EU) 2018/1023 (4) oikaistiin täytäntöönpanoasetusta (EU) 2017/2470 ja korvattiin sen liite useiden hyväksyttyjen tai ilmoitettujen uuselintarvikkeiden, jotka eivät olleet unionin alkuperäisessä luettelossa, sisällyttämiseksi siihen.
                  
               
                     (4)
                  
                  
                     Täytäntöönpanoasetuksen (EU) 2017/2470 ja täytäntöönpanoasetuksen (EU) 2018/1023 julkaisemisen jälkeen elintarvikealan toimijat havaitsivat vielä yhden virheen täytäntöönpanoasetuksen (EU) 2017/2470 liitteessä ja ilmoittivat siitä komissiolle.
                  
               
                     (5)
                  
                  
                     Oikaisu on tarpeen selkeyden ja oikeusvarmuuden takaamiseksi elintarvikealan toimijoille ja jäsenvaltioiden toimivaltaisille viranomaisille, ja sillä mahdollistetaan unionin uuselintarvikeluettelon asianmukainen täytäntöönpano ja käyttö.
                  
               
                     (6)
                  
                  
                     
                        Schizochytrium sp. (T18) -öljy hyväksyttiin uuselintarvikkeeksi asetuksen (EY) N:o 258/97 5 artiklan mukaisella ilmoitusmenettelyllä. Schizochytrium sp. (T18) -öljyn eritelmissä happoarvoksi on virheellisesti ilmoitettu ≤ 0,5 mg KOH/g, vaikka oikea arvo on ≤ 0,8 mg KOH/g. Täytäntöönpanoasetuksella (EU) 2017/2470 perustetussa unionin uuselintarvikeluettelossa mainitaan sama virheellinen arvo.
                  
               
                     (7)
                  
                  
                     Tämän vuoksi Schizochytrium sp. (T18) -öljyn eritelmiä olisi happoarvon osalta oikaistava täytäntöönpanoasetuksen (EU) 2017/2470 liitteessä olevassa taulukossa 2.
                  
               
                     (8)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Oikaistaan täytäntöönpanoasetuksen (EU) 2017/2470 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä huhtikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).
         
            (3)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (4)  Komission täytäntöönpanoasetus (EU) 2018/1023, annettu 23 päivänä heinäkuuta 2018, unionin uuselintarvikeluettelon laatimisesta annetun täytäntöönpanoasetuksen (EU) 2017/2470 oikaisemisesta (EUVL L 187, 24.7.2018, s. 1).
      
      
         
            LIITE
            Korvataan täytäntöönpanoasetuksen (EU) 2017/2470 liitteessä olevassa taulukossa 2 (Eritelmät) uuselintarviketta Schizochytrium sp. (T18) -öljy koskeva kohta seuraavasti:
            
               
                           Hyväksytty uuselintarvike
                        
                        
                           Eritelmät
                        
                     
                           
                              
                                 ”Schizochytrium
                              
                              sp. (T18) -öljy
                           
                        
                        
                           Happoarvo: ≤ 0,8 mg KOH/g
                           Peroksidiluku (PV): ≤ 5,0 mekv/kg öljyä
                           Kosteus ja haihtuvat aineet: ≤ 0,05 %
                           Saippuoitumaton aines: ≤ 3,5 %
                           Transrasvahapot: ≤ 2,0 %
                           Vapaat rasvahapot: ≤ 0,4 %
                           DHA-pitoisuus: ≥ 35 %”